హ్యూస్టన్ నగరంలో 55 కంటే అధికం కళాశాలలు , విశ్వవిద్యాలయాలూ,విద్యాసంస్థలు పరిశోధనలను ఇతర అభివృద్ధి పనులను ప్రోత్సహిస్తూ
విద్యారంగంలో సేవలందిస్తున్నాయి.టెక్సాస్‌లోనే పరిశోధనలను నిర్వహించడంలో మూడవ స్థానంలో ఉన్న ప్రభుత్వరంగ విశ్వవిద్యాలయం " యూనివర్శిటీ ఆఫ్ హ్యూస్టన్ "లో 40 కంటే అధికంగా పరిశోధనా కేంద్రాలు , విద్యాసంస్థలు ఉన్నాయి.ఇక్కడ 130 దేశాలనుండి వచ్చి 
ఇక్కడ విద్యనభ్యసిస్తున్న 36,000 మంది విద్యార్ధులు ఉన్నారు.దేశంలో వివిధ విభాగాలతో విద్యనందిస్తున్న విశ్వవిద్యాలయాల్లో ఇది ఒకటి.
హ్యూస్టన్ నగరంలో స్థాపించ బడిన ప్రతిష్టాత్మక విశ్వవిద్యాలయాల్లో "రైస్ యూనివర్శిటీ "కూడా ఒకటి. "రైస్ యూనివర్శిటీ " ఉన్నతప్రమాణాలతో బోధన , పరిశోధనలను నిర్వహించడంలో అమెరికాలోనే 17వ స్థానంలో ఉన్నవిశ్వవిద్యాలయంగా
"యు.ఎస్ న్యూస్ ‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍అండ్ వరల్డ్ రిపోర్ట్ "చే గుర్తించబడింది.నగరంలో ఉన్నత ప్రమాణంలో విద్యనందించే మరియొక విద్యాసంస్థ "యూనివర్శిటీ ఆఫ్ హ్యూస్టన్-క్లియర్ లేక్"

హ్యూస్టన్ నగరంలో "యూనివర్శిటీ ఆఫ్ హ్యూస్టన్-డౌన్‌టౌన్ " , " టెక్సాస్ సదరన్ యూనివర్శిటీ " వీటితో ప్రైవేట్ సంస్థలచే నిరహింపబడుతున్న "యు.ఎస్ న్యూస్ ‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍అండ్ వరల్డ్ రిపోర్ట్ "చే 2008లో "అమెరికాస్ బెస్ట్ కాలేజీ "గా గుర్తింపబడిన "యూనివర్శిటీ ఆఫ్ సెయింట్ థామస్ " , హ్యూస్టన్ బాప్టిస్ట్ యూనివర్శిటీ "లు ఉన్నాయి.అమెరికాలోనే పెద్ద కమ్యూనిటీ కాలేజీల్లో ఒకటిగా దేశంలో నాల్గవ కమ్యూనిటీ కాలేజీగా గుర్తింపు పొందిన "హ్యూస్టన్ కమ్యూనిటీ కాలేజ్ సిస్టమ్ " నగరంలో అత్యధికులకు విద్యనందిస్తూ సేవచేస్తుంది.
హ్యూస్టన్ నగరంలో ఉన్న రెండు స్కూల్స్‌లో ఒకటి"యూనివర్శిటీ ఆఫ్ హ్యూస్టన్ లా సెంటర్ " రెండవది " తర్‌గుడ్ మార్షల్ స్కూల్ ఆఫ్ లా ".టెక్సాస్‌లో ఉన్న నాలుగు లా స్కూల్స్‌లో రెండు హ్యూస్టన్‌లోనే ఉన్నాయి.2007లో "యు.ఎస్ న్యూస్ ‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍‍అండ్ వరల్డ్ రిపోర్ట్ "చే అమెరికాలోని 100 ఉత్తమ లా స్కూల్స్‌లో "యూనివర్శిటీ ఆఫ్ హ్యూస్టన్ లా సెంటర్ " 60వ స్థానంలో ఉన్నట్లు గుర్తింపు పొందింది.1923లో ప్రైవేట్ సంస్థచే స్థాపించబడిన నగరంలోని పురాతన లా స్కూలైన "సౌత్ టెక్సాస్ కాలేజ్ ఆఫ్ లా " ప్రయోగాత్మక న్యాయశాస్త్ర కార్యక్రమాలు చేపట్టడంలో ప్రథమ స్థానంలో ఉంది.నగరంలో "17 స్కూల్ డిస్ట్రిక్‌ "లు సేవలందిస్తున్నాయి."హ్యూస్టన్ ఇండిపెండెంట్ స్కూల్ డిస్ట్రిక్ " అమెరికాలో 7వస్థానంలో ఉన్న పెద్ద స్కూల్ డిస్ట్రిక్.ఆరోగ్య సంరక్షణకు సంబంధించిన వృత్తులకు ప్రత్యేక శిక్షణనందిస్తున్న 112 విభాగాలు ఉన్నాయి.ప్రభుత్వ స్కూల్ డిస్ట్రిక్‌లో
చేరని అనేక సేవాసంస్థల నిధులతో నడుస్తున్న ప్రాథమిక పాఠశాలలు నగరంలో సేవలందిస్తున్నాయి.కొన్ని ప్రభుత్వ పాఠశాలలు కొంత భాగంసేవాసంస్థల నిధులతో నడుస్తున్నాయి.
"టెక్సాస్ ప్రైవేట్ స్కూల్ అక్రెడిషన్ " చే గుర్తింపు పొందిన 300 ప్రవేట్ స్కూల్స్ నగరంలో ఉన్నాయి."హ్యూస్టన్ ఏరియా ఇండిపెండెంట్ స్కూల్స్"
పలు మతాలకు చెందిన వారికి మతాతీతమైన విద్యలను అందిస్తున్నాయి.
విద్యా రంగం
కళా ప్రదర్శనశాలలు
నిర్మాణరంగము
నేరము